**D i s p o z i ț i a**

**nr. 132 din 25 martie 2021**

# privind numirea doamnei Ratz-Jeger Sorina-Maria pe funcţia contractuală de execuţie de expert în cadrul Compartimentului Cabinet Preşedinte

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 10840/23.03.2021 prin care se supune aprobării numirea doamnei Ratz-Jeger Sorina-Maria pe funcţia contractuală de execuţie de expert în cadrul Compartimentului Cabinet Preşedinte, pe baza unui contract de muncă, încheiat pe durată determinată pe perioada mandatului de președinte al Consiliului Județean Cluj, domnul Alin Tișe, începând cu data de 01.04.2021;

Având în vedere:

* Hotărârea civilă nr. 219/2020, pronunțată la data de 15 octombrie 2020 de către Tribunalul Cluj, Secția Civilă, înregistrată la Consiliul Județean Cluj cu nr. 35257/04.10.2020 admite cererea și validează mandatul de Președinte al Consiliului Județean Cluj obținut de domnul Tișe Alin, candidat din partea Partidului Național Liberal;
* Procesul Verbal nr. 36102/23.10.2020 încheiat cu ocazia desfășurării Ședinței privind ceremonia de constituire a Consiliului Județean Cluj, în urma alegerilor pentru autoritățile administrației publice locale din data de 27 septembrie 2020.
* Adresa nr. 9173/10.03.2021 referitoare la propunerea de numire a doamnei Ratz-Jeger Sorina-Maria în funcția de expert la Compartimentul Cabinet Președinte;

În conformitate cu prevederile:

* art. 187 alin (1) – (3), 190 alin. (3), alin. (4), art. 191 alin. (1) lit. a), alin. (2) lit. b), art. 538 alin. (1) și (2), art. 539 lit. c), art. 541 alin. (2), art. 542, art. 544 alin. (1) lit. g), art. 547 alin. (1) și art. 548 alin. (1), (3) și alin. (4) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 67 alin. (3) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 83 alin. (h), art. 159, art. 162 alin. (3), art. 269-275 din Legea nr. 53/2003 privind Codul muncii, republicată, cu modificările și completările ulterioare;
* art. 11, art. 37 din Legea-cadru privind salarizarea personalului plătit din fonduri publice nr. 153/2017, cu modificările și completările ulterioare;
* Hotărârii Consiliului Județean Cluj nr. 200/2019 privind aprobarea Organigramei și a Statului de funcții pentru Consiliul Județean Cluj, cu modficările și completările ulterioare;
* Hotărârii Consiliului Județean Cluj nr. 169/2017 privind stabilirea salariilor de bază pentru personalul angajat în cadrul aparatului de specialitate al Consiliului Județean Cluj;
* art. 1 alin. (1) din Hotărârea Consiliului Județean Cluj nr. 1/15.01.2021 pentru stabilirea unor măsuri cu privire la salariile de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din instituţiile publice de interes judeţean din subordinea acestuia pentru anul 2021;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art. 1.** Se numeşte doamna Ratz-Jeger Sorina-Maria pe funcţia contractuală de execuţie de expert, pe baza unui contract individual de muncă pe durată determinată, cu normă întreagă, în cadrul Compartimentului Cabinet Preşedinte, începând cu data de 01.04.2021, având următoarea încadrare şi salarizare:

* funcția contractuală de execuție……………........................………...…... Expert;
* încadrarea (gradul, gradația)…………….………..................................................IA/2;
* salariul de bază brut.........................………………….….……............................. \_\_\_\_\_\_\_ lei;
* alte sporuri....................................................……….......……………………......................... 0 lei;
* salariul lunar brut….……….…………............................……….………….................. \_\_\_\_\_\_ lei.

**Art. 2.** Doamna Ratz-Jeger Sorina-Maria îşi desfăşoară activitatea în baza unui contract individual de muncă pe durată determinată, încheiat în condiţiile legii, pe durata mandatului președintelui Consiliului Județean Cluj, domnul Alin Tișe, conform atribuțiilor din Fișa Postului.

**Art. 3. (1)** Împotriva prezentei dispoziții se poate depune contestație la sediul Consiliului Județean Cluj, în termen de 20 de zile calendaristice de la data comunicării acesteia.

**(2)** Împotriva modului de soluţionare a contestaţiei persoana nemulţumită se poate adresa Tribunalului Cluj – Secția mixtă de contencios administrativ și fiscal, de conflicte de muncă și asigurări sociale, în termen de 30 de zile calendaristice de la data comunicării soluţionării contestaţiei.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane.

**Art. 5. (1)** Prezenta dispoziţie se comunică prin e-mail Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica prin e-mail doamnei Ratz-Jeger Sorina-Maria,prezenta dispoziție.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**